***Проект***

**З А К О Н**

**за изменение на Закона за движението по пътищата**

(обн., ДВ, бр. 20 от 1999 г.; изм., бр. 1 от 2000 г., бр. 43 и 76 от 2002 г., бр. 16 и 22 от 2003 г., бр. 6, 70, 85 и 115 от 2004 г., бр. 79, 92, 99, 102, 103 и 105 от 2005 г., бр. 30, 34, 61, 64, 80, 82, 85 и 102 от 2006 г., бр. 22, 51, 53, 97 и 109 от 2007 г., бр. 36, 43, 69, 88 и 102 от 2008 г., бр. 74, 75, 82 и 93 от 2009 г., бр. 54, 98 и 100 от 2010 г., бр. 10, 19, 39 и 48 от 2011 г.; Решение № 1 на Конституционния съд на Република България от 2012 г. - бр. 20 от 2012 г.; изм., бр. 47, 53, 54, 60 и 75 от 2012 г., бр. 15 и 68 от 2013 г., бр. 53 и 107 от 2014 г., бр. 14, 19, 37, 79, 92, 95, 101 и 102 от 2015 г., бр. 13, 50, 81, 86, 98 и 101 от 2016 г., бр. 9, 11, 54, 58, 77 и 97 от 2017 г., бр. 2, 7, 17, 55, 59, 62, 77, 86 и 105 от 2018 г., бр. 13, 17 и 60 от 2019 г. и бр. 51, 60, 69, 71, 104, 109 от 2020 г., бр. 18, 23 от 2021 г., Решение № 3 на Конституционния съд на Република България от 2021 г. - бр. 26 от 2021 г., изм., 80 от 2021 г., Решение № 11 на Конституционния съд на Република България от 2021 г. - бр. 84 от 2021 г., бр. 102 от 2022 г., бр. 14 от 2023 г., Решение № 6 на Конституционния съд на Република България от 2023 г. – бр. 59 от 2023 г., изм., бр. 65, 66, 67, 84 и 102 от 2023 г., бр. 13 и 41 от 2024 г.)

**§ 1**. В чл. 179 ал. 3 – 3б се изменят така:

„(3) Водач, който управлява пътно превозно средство по път, включен в обхвата на платената пътна мрежа:

1. за което е дължима, но не е заплатена такса по чл. 10, ал. 1, т. 1 от Закона за пътищата - се наказва с глоба в размер на 194 лв.;

2. за което е дължима такса по чл. 10, ал. 1, т. 1 от Закона за пътищата и същата е заплатена в рамките на календарния ден на нарушението по т. 1, се наказва с глоба в размер на 97 лв.

(3а) Водач, който управлява пътно превозно средство от категорията по чл. 10б, ал. 3 от Закона за пътищата по път, включен в обхвата на платената пътна мрежа, за което не са изпълнени задълженията за установяване на изминатото разстояние и заплащане на дължимата такса, съгласно Закона за пътищата, за участък от път, включен в обхвата на платената пътна мрежа, който е започнал да ползва, или не е закупена маршрутна карта за същата, съобразно категорията на пътното превозно средство, се наказва, както следва:

1. при незаплатена пътна такса в рамките на календарния ден - с глоба в петкратния размер на максималната такса по чл. 10б, ал. 5 от Закона за пътищата, но не по-малко от 116 лв. и не повече от 1800 лв.;

2. при незаплатена пътна такса за участък от път, включен в обхвата на платената пътна мрежа, който е започнал да ползва, когато в календарния ден е заплатена пътна такса за друг участък от платената пътна мрежа – с глоба в четирикратния размер на максималната такса по чл. 10б, ал. 5 от Закона за пътищата, но не по-малко от 87 лв. и не повече от 1500 лв.;

3. при частично заплатена пътна такса в резултат на невярно декларирани данни, посочени в чл. 10б, ал. 1 от Закона за пътищата – с глоба в трикратния размер на максималната такса по чл. 10б, ал. 5 от Закона за пътищата, но не по-малко от 80 лв. и не повече от 1300 лв.

(3б) Собственик, който е допуснал движение на пътно превозно средство от категорията по чл. 10б, ал. 3 от Закона за пътищата, за което не са изпълнени задълженията за установяване на размера и заплащане на дължимата такса, съгласно Закона за пътищата, се наказва, както следва:

1. при незаплатена пътна такса в рамките на календарния ден – с глоба в петкратния размер на максималната такса по чл. 10б, ал. 5 от Закона за пътищата, но не по-малко от 116 лв. и не повече от 2500 лв.;
2. при незаплатена пътна такса за участък от път, включен в обхвата на платената пътна мрежа, когато в календарния ден е заплатена пътна такса за друг участък от платената пътна мрежа – с глоба в четирикратния размер на максималната такса по чл. 10б, ал. 5 от Закона за пътищата, но не по-малко от 87 лв. и не повече от 2000 лв.;
3. при частично заплатена пътна такса в резултат на невярно декларирани данни, посочени в чл. 10б, ал. 1 от Закона за пътищата – с глоба в трикратния размер на максималната такса по чл. 10б, ал. 5 от Закона за пътищата, но не по-малко от 80 лв. и не повече от 1500 лв.“.

**§ 2.** Вчл. 187а, ал. 2 се изменя така:

„(2) Ако собственикът на пътното превозно средство е юридическо лице или едноличен търговец, за допускане движението на пътното превозно средство, без да са изпълнени задълженията по установяване размера и заплащане на съответната такса по чл. 10, ал. 1 от Закона за пътищата, на собственика се налага имуществена санкция в размерите, определени в чл. 179, ал. 3 – 3б.“.